++++

ΚΑΝΟΝΙΣΜΟΣ ( ΕΟΚ ) αριθ . 787/78 ΤΗΣ ΕΠΙΤΡΟΠΗΣ

της 19ης Απριλίου 1978

περί τροποποιήσεως των κανονισμών ( ΕΟΚ ) αριθ . 368/77 , αριθ . 443/77 και αριθ . 1844/77 " περί των ειδικών πωλήσεων αποκορυφωμένου γάλακτος σε σκόνη , το οποίο προορίζεται για τη διατροφή ζώων "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 , περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2560/77 ( 2 ) , και ιδίως το άρθρο 7 παράγραφος 5 και το άρθρο 10 παράγραφος 3 ,

Εκτιμώντας :

ότι ο κανονισμός ( ΕΟΚ ) αριθ . 368/77 της Επιτροπής της 23ης Φεβρουαρίου 1977 , περί της πωλήσεως με δημοπρασία αποκορυφωμένου γάλακτος σε σκόνη , το οποίο προορίζεται για τη διατροφή χοίρων και πουλερικών ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 214/78 ( 4 ) , προβλέπει στο άρθρο 4 παράγραφος 2 ότι η προθεσμία για την υποβολή των προσφορών λήγει κάθε δεύτερη Τρίτη του μηνός

ότι ανάλογη διάταξη εμφαίνεται στο άρθρο 3 παράγραφος 1 του κανονισμού ( ΕΟΚ ) αριθ . 1844/77 της Επιτροπής της 10ης Αυγούστου 1977 , περί της χορηγήσεως με δημοπρασία ειδικής ενισχύσεως στο αποκορυφωμένο γάλα σε σκόνη , το οποίο προορίζεται για τη διατροφή ζώων εκτός από νεαρούς μόσχους ( 5 )

ότι η πείρα έχει αποδείξει ότι πρέπει να προηγηθεί κατά μία ημέρα η οριακή ημερομηνία καταθέσεως των προσφορών , για να δύναται να καθορίζεται η ελαχίστη τιμή που αναφέρεται στο άρθρο 11 του κανονισμού ( ΕΟΚ ) αριθ . 368/77 στις πιο σύντομες κατά το δυνατόν προθεσμίες

ότι ως εκ τούτου ενδείκνυται να εναρμονισθεί με τη νέα προβλεπομένη ημερομηνία η έναρξη της περιόδου πωλήσεως που αναφέρεται στο άρθρο 2 παράγραφος 1 του κανονισμού ( ΕΟΚ ) αριθ . 443/77 της Επιτροπής της 2ας Μαρτίου 1977 , περί της πωλήσεως σε καθορισμένη τιμή αποκορυφωμένου γάλακτος σε σκόνη , το οποίο προορίζεται για τη διατροφή των χοίρων και πουλερικών και περι τροποποιήσεως των κανονισμών ( ΕΟΚ ) αριθ . 1687/76 και αριθ . 368/77 ( 6 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2378/77 ( 7 )

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Η λέξη " Τρίτη " που εμφαίνεται :

- δύο φορές στον κανονισμό ( ΕΟΚ ) αριθ . 368/77 , στο άρθρο 4 παράγραφος 2 ,

- δύο φορές στον κανονισμό ( ΕΟΚ ) αριθ . 443/77 , στο άρθρο 2 παράγραφος 1 ,

- δύο φορές στον κανονισμό ( ΕΟΚ ) αριθ . 1844/77 , στο άρθρο 3 παράγραφος 1 ,

αντικαθίσταται από τη λέξη " Δευτέρα " .

Αρθρο 2

Ο παρών κανονισμός αρχίζει να ισχύει την 24η Απριλίου 1978 .

Το άρθρο 1 εφαρμόζεται :

- όσον αφορά τον κανονισμό ( ΕΟΚ ) αριθ . 368/77 , από την 15η ειδική δημοπρασία , της οποία η προθεσμία για την υποβολή των προσφορών λήγει την 8η Μαϊου 1978 ,

- όσον αφορά τον κανονισμό ( ΕΟΚ ) αριθ . 443/77 , από την περίοδο πωλήσεως που θα αρχίζει την 22α Μαϊου 1978 ,

- όσον αφορά τον κανονισμό ( ΕΟΚ ) αριθ . 1844/77 , από την 9η ειδική δημοπρασία , της οποίας η προθεσμία για την υποβολή προσφορών λήγει την 8η Μαϊου 1978 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 19 Απριλίου 1978 .

Για την Επιτροπή

Finn GUNGELACH

Αντιπρόεδρος

( 1 ) ΕΕ αριθ . Ν 148 της 28.6.1968 , σ . 13 .

( 2 ) ΕΕ αριθ . Ν 303 της 28.11.1977 , σ . 1 .

( 3 ) ΕΕ αριθ . Ν 52 της 24.2.1977 , σ . 19 .

( 4 ) ΕΕ αριθ . Ν 31 της 1.2.1978 , σ . 12 .

( 5 ) ΕΕ αριθ . Ν 205 της 11.8.1977 , σ . 11 .

( 6 ) ΕΕ αριθ . Ν 58 της 3.3.1977 , σ . 16 .

( 7 ) ΕΕ αριθ . Ν 277 της 29.10.1977 , σ . 35 .